recursal/SuperWikiNEXT-32B huggingface dataset:
Airport in ஹெஸென், செருமனிவார்ப்புரு:SHORTDESC:Airport in ஹெஸென், செருமனி
பொதுவாக **பிராங்ஃபுர்ட் வானூர்தி நிலையம்** (*Frankfurt Airport*) எனப்படும் **பிராங்ஃபுர்ட் அம் மைன் வானூர்தி நிலையம்** (*Frankfurt am Main Airport*, (ஐஏடிஏ: **FRA**, ஐசிஏஓ: **EDDF**),இடாய்ச்சு மொழி:*Flughafen Frankfurt am Main* அல்லது *Rhein-Main-Flughafen*) செருமனியின் பிராங்க்ஃபுர்ட்டில் அமைந்துள்ள முதன்மையான பன்னாட்டு வானூர்தி நிலையம் ஆகும்.

பிராபோர்ட் போக்குவரத்து நிறுவனத்தால் நிர்வகிக்கப்படும் இந்த வானூர்தி நிலையம் செருமனியின் மிகுந்த பயணிகள் போக்குவரத்தைக் கொண்ட வானூர்தி நிலையமாக உள்ளது. பயணிகள் போக்குவரத்தில் 2012இல் ஐரோப்பாவில் இலண்டன் ஹீத்ரோ வானூர்தி நிலையம், சார்லசு டிகால் வானூர்தி நிலையங்களை அடுத்து மூன்றாவதாகவும் உலகளவில் 11வதாகவும் விளங்குகிறது. 2012இல் இந்த வானூர்தி நிலையத்தை பயன்படுத்திய பயணிகளின் எண்ணிக்கை 57.5 மில்லியனாக இருந்தது. இங்கிருந்து உலகிலேயே மிகக் கூடுதலாக 113 நாடுகளிலுள்ள 264 சேரிடங்களுக்கு வான்வழிச் சேவைகள் இயக்கப்படுகின்றன. 2012இல் இந்த நிலையம் 2.07 மில்லியன் மெட்றிக் டன்களை கையாண்டுள்ளது.

பிராங்புர்ட் வானூர்தி நிலையம் சருமனியின் தேசிய வான் போக்குவரத்து நிறுவனமான லுஃப்தான்சா, மற்றும் கேண்டர் பிளுக்டின்ஸ்ட் நிறுவனங்களின் முனைய நடுவமாக உள்ளது. இங்குள்ள இட நெருக்கடியால் லுஃப்தான்சா தனது இரண்டாவது முனைய நடுவத்தை மியூனிக் வானூர்திநிலையத்தில் அமைத்துள்ளது. 

1936ஆம் ஆண்டில் துவக்கப்பட்ட இந்நிலையம் பலமுறை விரிவாக்கப்பட்டுள்ளது. தற்போது இங்கு இரண்டு பெரிய முனையங்கள் (முனையம் 1 மற்றும் முனையம் 2) உள்ளன. நான்கு ஓடுபாதைகளுடன் ஆண்டுக்கு 65 மில்லியன் பயணிகளை ஏற்கும் அளவுத்திறன் கொண்டதாக விளங்குகிறது. அண்மையில் புதிய ஏர்பஸ் ஏ380 வந்து செல்வதற்கேற்ப கட்டமைப்புப் பணிகள் மேற்கொள்ளப்பட்டன. ஏ380 வானூர்திகளுக்கான பராமரிப்பு மையமும் அமைக்கப்பட்டுள்ளது. அக்டோபர் 20, 2011 அன்று நான்காவது ஓடுபாதையும் செயலாக்கத்திற்கு விடப்பட்டது. இதன்மூலம் 2020ஆம் ஆண்டுவாக்கில் எதிர்பார்க்கப்படும் 700,000 வானூர்தி இயக்கங்களின் தேவையை நிறைவேற்ற இயலும். 2020இல் எதிர்பார்க்கப்படும் 90 மில்லியன் பயணிகளுக்காக, முனையம் 1இன் விரிவாக்கமாக 6 மில்லியன் பயணிகளுக்கான புதிய முனைய விரிவாக்கம் அண்மையில் கட்டப்பட்டு அக்டோபர் 10, 2012இல் திறக்கப்பட்டது. 2013இலிருந்து 25 மில்லியன் பயணிகளுக்கான புதிய முனையம் 3 கட்டப்படுவது துவங்கும்.

மேற்சான்றுகள்
-------------

1. 1 2  "Traffic Figures". 2017-06-16 அன்று மூலம் பரணிடப்பட்டது. 2013-01-24 அன்று பார்க்கப்பட்டது.
2. ↑  "EAD Basic". Ead.eurocontrol.int. 2012-01-19 அன்று பார்க்கப்பட்டது.
3. 1 2  "Figures". Fraport.de. 2012-01-13. 2011-05-24 அன்று மூலம் பரணிடப்பட்டது. 2012-01-19 அன்று பார்க்கப்பட்டது.
4. ↑  "2012 Passenger Traffic (Preliminary)". 2020-05-15 அன்று மூலம் பரணிடப்பட்டது. 2013-04-30 அன்று பார்க்கப்பட்டது.
**பண்டிட் துவாரக பிரசாத் மிசுரா** (*Pt. Dwarka Prasad Mishra*) இந்திய தேசிய காங்கிரஸ் அரசியல்வாதியான இவர் (1901-1988) மத்திய பிரதேச முதல்வராக இருந்தார். மேலும் இவர் ஒரு எழுத்தாளராரும் ஆவார்.

இந்திய விடுதலை இயக்க வீரரான இவர் ஒரு இராஜதந்தியாகவும் இருந்தார். இவர் உன்னாவ் அருகிலுள்ள பதாரி கிராமத்தைச் சேர்ந்தவர். ஒரு கவிஞராக 'கிருஷ்ணாயனம்' என்ற காவியத்தை எழுதினார். சட்டமன்ற உறுப்பினராகத் தேர்ந்தெடுக்கப்பட்ட இவர் முதலமைச்சர் என். பி. கரேவின் கீழ் மத்திய மாகாணங்களில் அமைச்சரவையிலும் சேர்ந்தார் கரேயின் பரிந்துரையின் பேரில் 1938 ஜூன் மாதம் ஆளுநரால் பதவி நீக்கம் செய்யப்பட்ட இரவிசங்கர் சுக்லா , டி. எஸ். மேத்தா ஆகியோருடன் இவர் மூன்று அமைச்சர்களில் ஒருவராக இருந்தார். மத்தியப் பிரதேசத்தின் முதல் முதல்வர் இரவிசங்கர் சுக்லாவிற்குப் பிறகு இவர் முதல்வரானார்னார்.

தனிப்பட்ட வாழ்க்கை
------------------

இந்தியாவின் முன்னாள் தேசிய பாதுகாப்பு ஆலோசகரான பிரஜேஷ் மிஸ்ரா இவரது மகனாவார். பாலிவுட் திரைப்பட இயக்குனர் சுதிர் மிஸ்ரா இவரது பேரன். ஜபல்பூர், இந்திய தகவல் தொழில்நுட்ப நிறுவனத்திற்கு இவரது பெயரிடப்பட்டுள்ளாது.

பத்திரிகை
---------

மிசுரா , ஓர் பத்திரிகையாளராக *லோக்மத்*, *ஷார்தா* , *சர்தி ஆகிய* மூன்று இந்தி மொழி பத்திரிகைகளை வெளியிட்டு வந்தார். இவரது காவிய 'கிருஷ்ணாயணம்' விமர்சன ரீதியாக பாராட்டைப் பெற்றது.

விடுதலை இயக்கம்
---------------

இவர் இந்திய விடுதலை இயக்கத்திலும் தீவிரமாக இருந்தார். மேலும் 1920 ஆம் ஆண்டில் தனது 19 வயதில் முதன்முறையாக சிறைக்குச் சென்றார்.

மேற்கோள்கள்
-----------

1. ↑  "Dwarka prasad Mishra | कलम के पुजारी : पं. द्वारका प्रसाद मिश्र". Hindi.webdunia.com. 2012-07-11 அன்று பார்க்கப்பட்டது.
2. ↑  http://unnao.nic.in/Personali.htm

வெளி இணைப்புகள்
---------------

* DKPA : Stamp Calendar - Stamps Issued by India in August 2001 at the வந்தவழி இயந்திரம் (பரணிடப்பட்டது 27 அக்டோபர் 2009)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* Israel
* United States
* நெதர்லாந்து

 |
| மற்றவை | 
* IdRef

 |
**மொகதா தாலுகா** (Mokhada taluka), இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.2011 இந்திய மக்கள் தொகை கணக்கெடுப்பின் படி, இத்தாலுகா 59 வருவாய் கிராமங்களை மட்டும் கொண்டுள்ளது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, மொகதா தாலுகாவின் மொத்த மக்கள் தொகை 83,453 ஆகும். மக்கள் தொகையில் ஆண்கள் 41,691 மற்றும் பெண்கள் 41,762 ஆக உள்ளனர். பாலின விகிதம் 1000 ஆண்களுக்கு 1,002 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 14678 - 18% ஆகும். சராசரி எழுத்தறிவு 56.48% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 1,622 மற்றும் 76,842 ஆகவுள்ளனர். இத்தாலுகாவின் 100% மக்கள் கிராமபுறத்தில் வாழ்கின்றனர். இதன் மக்கள் தொகையில் இந்துக்கள் 96.85%, இசுலாமியர்கள் 1.8%, பௌத்தர்கள் 1.14% மற்றும் பிறர் 0.21% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.

மேற்கோள்கள்
-----------

1. ↑  Talukas of Palghar District
2. ↑  List of all towns and Villages in Mokhada Taluka
3. ↑  Mokhada Taluka Population, Caste, Religion Data
**ஆஷுரா தினம்** என்பது முஹர்ரம் மாதத்தின் பத்தாம் நாளை குறிக்கும் வார்த்தையாகும். அரபுமொழியில் அஷரா என்பது பத்தைக் குறிக்கும். இம்மூலப் பதத்திலிருந்தே ஆஷுரா எனும் வார்த்தைப் பதம் பிரயோகத்துக்கு வந்தது. உலகளாவிய ரீதியில் வசிக்கும் முஸ்லிம்கள் ஆண்டுக் கணக்கில் தமது முதல் மாதமாக முஹர்ரம் மாதத்தையே கொள்வர்.

வரலாற்றுப் பின்னணி
------------------

முஹர்ரம் மாதத்தின் பத்தாம் நாளில் மூஸா (அலை) அவர்களையும் (இஸ்லாமிய சமயத்தின் ஒரு தூதுவர்) அவர்களின் தோழர்களையும் அல்லாஹ் அவர்களின் பகைவன் ஃபிர்அவ்னிடமிருந்து கடலைப்பிழந்து பாதுகாத்து அதே கடலில் ஃபிர்அவ்னையும் அவனின் படைகளையும் அழித்த நாளாகும். அதற்கு நன்றி செலுத்தும் முகமாக மூஸா (அலை) அவர்களின் சமூகத்தார் நோன்பு நோற்றார்கள். 

இத்தினத்தில் நபி நாயகம் தானும் நோன்பு நோற்று தன் தோழர்களையும் நோற்கும் படி ஏவினார்கள். இதனடிப்படையிலேயே ஆஷுரா தினத்தன்று முஸ்லிம்கள் நோன்பு நோற்று வருகின்றார்கள். இது இஸ்லாத்தில் கட்டாய கடமையல்ல. இதுவொரு சுன்னத்தாக (நபி நாயகத்தின் வழிமுறை) கொள்ளப்படுகின்றது.

மேற்கோள்கள்
-----------

1. ↑  "Holidays and observances in Iraq in 2022". *www.timeanddate.com*.
2. ↑  "When is Ashura Day Worldwide". 30 September 2017. 28 September 2019 அன்று மூலம் பரணிடப்பட்டது. 21 August 2018 அன்று பார்க்கப்பட்டது.
3. ↑  "Islamic Calendar". *islamicfinder*.
**டி. எஸ். சௌந்தரம்** (ஆகத்து 18, 1904 - அக்டோபர் 21, 1984) இந்தியாவின் தலைசிறந்த மருத்துவரும், விடுதலைப் போராட்ட செயற்பாட்டாளரும், சமூக சீர்திருத்தவாதியும் ஆவார்.

பிறப்பு
-------

இவர் தமிழ்நாடு, திருநெல்வேலி மாவட்டம், திருக்குறுங்குடி எனும் ஊரில் சுந்தரம்-இலட்சுமி அம்மா அம்மாளுக்கு மகளாக 1904 ஆம் ஆண்டு ஆகஸ்ட் 18 அன்று பிறந்தார். இவரது தந்தையார் தி. வே. சுந்தரம் தென்னிந்தியாவின் பிரபலமான டிவிஎஸ் குழுமத்தின் நிறுவனர் ஆவார். சௌந்திரம் திருக்குறுங்குடியில் உள்ள பாடசாலையில் ஆரம்பக் கல்வி பயின்றார். முத்தையா பாகவரிடம் வீணை இசை கற்றார். தமது 10 ஆவது வயதில் வாய்ப்பாட்டிலும் வீணையிலும் தேர்ச்சி பெற்றார். 12-ஆம் வயதில் இவருக்குத் திருமணம் ஆகியது. ஆனால் விரைவிலேயே அவர் விதவை ஆனார். கணவர் டாக்டர் சுந்தரராஜன் இறக்கும் போது, சௌந்தரம் வீட்டில் இருக்கக் கூடாது என்றும் படித்து நாட்டுக்கு சேவை செய்ய வெண்டும் எனவும் அவரிடம் வாக்குறுதி வாங்கிக் கொண்டார். கைம்பெண்ணான தன் மகளை தந்தை சுந்தரம் தில்லிக்கு அனுப்பி அங்கு மருத்துவம் படிக்க வைத்தார். 1936 இல் மருத்துவராகப் பட்டம் பெற்றார். மதுரையில் சொந்தமாக இலவச மருத்துவமனையை ஆரம்பித்தார். கிராமப்பகுதிகளில் காங்கிரசு கட்சிப் பணிகளில் ஈடுபட்டிருந்த அரிசன சேவை சங்கத்தைச் சேர்ந்த ஜி. இராமச்சந்திரன் என்பவரைக் காதலித்து மகாத்மா காந்தியின் ஆசியுடன் அவரை மறுமணம் செய்தார்.

பணிகள்
------

இவர் விடுதலைப் போராட்டத்தில் ஈடுபட்டு காந்தியடிகளின் அரிசன் இயக்கத்தில் இணைந்தார். காந்தியடிகள் இவரை கஸ்தூரிபாய் காந்தி தேசிய நினைவு அறக்கட்டளையின் தென்னிந்தியப் பிரதிநியாக நியமித்தார். இவர் திண்டுக்கல் சின்னாளப்பட்டியில் தொடங்கிய காந்தி கிராம அறக்கட்டளை 1976 ஆம் ஆண்டில் தன்னாட்சி பெற்ற காந்திகிராம பல்கலைக்கழகமாக மாறியது. 1952 ஆம் ஆண்டு நடந்த சட்டமன்றத் தேர்தலில் போட்டியிட்டு திண்டுக்கல் ஆத்தூர் தொகுதியில் வெற்றி பெற்றார். பெண்களின் திருமண வயது 18 ஆக உயர்த்தும் சட்ட முன் வடிவைக் கொண்டுவந்து அதை நிறைவேற்றினார். 1962 ஆம் ஆண்டு நாடாளுமன்றத் தேர்தலில் வெற்றி பெற்றார். அதன் பின் சவகர்லால் நேரு தலைமையில் அமைந்த அமைச்சரவையில் துணைக் கல்வி அமைச்சரானார். கட்டாய இலவச ஆரம்பக்கல்வியை அறிமுகம் செய்தார்.

1962 ஆம் ஆண்டில் பத்மபூசன் விருது பெற்றார். இந்திய அரசு 2005 இல் தி. சு. சௌந்தரத்தின் அஞ்சல் தலையை வெளியிட்டது.

டி. எஸ். சௌந்தரம், 3 சனவரி 1980 முதல் 21 அக்டோபர் 1984 முடிய காந்திகிராம பல்கலைக்கழகத்தின் துணைவேந்தராகப் பதவி வகித்தார்.

மறைவு
-----

21-10-1984 ஆம் ஆண்டு மறைந்தார்.

இதனையும் காண்க
--------------

* ஜி. இராமச்சந்திரன்

மேற்கோள்கள்
-----------

1. 1 2  ராஜலட்சுமி சிவலிங்கம் (2017-08-18). "டி. எஸ். சவுந்திரம்". தி இந்து. மதுரை. pp. 2.
2. 1 2 3  பைம்பொழில் மீரான்,'தலை நிமிர்ந்த தமிழச்சிகள்' தோழமை வெளியீடு,சென்னை-2007
3. ↑  Sridharan, D V. ""The Mahatma's magic lives on in Gandhigram"". *webcache.googleusercontent.com*. 2011-11-11 அன்று மூலம் பரணிடப்பட்டது. 19-08-2017 அன்று பார்க்கப்பட்டது. Check date values in: `|accessdate=` (உதவி)
4. ↑  ""கறுப்பு வெள்ளி - டாக்டர் டி. எஸ். சௌந்தரம்"". *விகடன்*. 19-08-2017 அன்று பார்க்கப்பட்டது. Check date values in: `|accessdate=` (உதவி)
5. ↑  "Stamp on Dr T.S. Soundram released". *The Hindu Business Line*. 3 October 2005. 19 August 2017 அன்று பார்க்கப்பட்டது.
6. ↑  Former Vice-Chancellors
**ஆஸ்திரேலிய உச்ச நீதிமன்றம்** ஆஸ்திரேலியா நாட்டின் தலைநகர் கான்பெராவில் உள்ளது.

வரலாறு
------

நீதிமன்றத்தின் அரசியலமைப்பு
---------------------------

இந்த நீதிமன்றம் ஆஸ்திரேலியா அரசியலமைப்பு சட்டத்தின் படி கட்டமைக்கப்பட்டது. ஆஸ்திரேலிய உயர் நீதிமன்றம் ஆஸ்திரேலியாவின் உயர் நீதிமன்றம் மற்றும் ஆஸ்திரேலிய நீதிமன்றத்தின் மேல்முறையீட்டு நீதிமன்றத்தின் உச்ச நீதிமன்றமாகும். ஆஸ்திரேலியாவின் நாடாளுமன்றம் மற்றும் மாநிலங்களின் பாராளுமன்றங்கள் நிறைவேற்றும் சட்டங்களை மீறுவதற்கும், ஆஸ்திரேலியாவின் அரசியலமைப்பை விளக்குவதற்கும் இதன் மூலம் ஆஸ்திரேலியாவில் பெடரலிசம் உருவாவதற்கு சக்திவாய்ந்த விதத்தில் செயல்படுவதற்கும், அசல் மற்றும் மேல்முறையீட்டு அதிகார வரம்புகள் உள்ளன.

நீதிபதிகள்
----------

### *தலைமை நீதிபதி*

தலைமை நீதிபதியாக திரு **சூசன் கிபெல்** பதவி வகிக்கிறார்.

மேற்கோள்கள்
-----------

* ஆஸ்திரேலியா உச்சநீதிமன்றம் பற்றி ஆங்கிலத்தில்
* ஆஸ்திரேலியா உச்சநீதிமன்றம்


1. ↑  "Courts". Australian Bureau of Statistics. 24 May 2012. 25 September 2020 அன்று மூலதளத்திலிருந்து பரணிடப்பட்டது எடுக்கப்பட்டது. 4 May 2013 அன்று பார்க்கப்பட்டது. The High Court of Australia is the highest court of appeal
2. ↑  வார்ப்புரு:Cite Legislation AU.
3. ↑  Owen Dixon (1952). "Address on being sworn in as Chief Justice". *Commonwealth Law Reports* **85**: XIII.  Not online.
காவல் தெய்வம் **வீரனார்** நெற்றியில் திருமண் அல்லது திருநீறு , வால் ஓங்கிய கையும், நின்ற அல்லது அமர்ந்த நிலையில் வீற்றிருப்பார் இது இரண்டு வகையான நினைவுகளை குறிப்பதாக கருதப்படுகிறது குதிரை வாகனத்துடன் ( பெரும்பாலும் குதிரை சுதைகள் கோவிலுக்கு வெளியே உள்ளது) உள்ளார். பொதுவாக இப்பழக்கம் மக்கள் தன் ஊரை விட்டு புலம்பெயர்ந்து செல்லும் போது பிடி மண்ணையும் கொண்டுவந்து குல வழிபாட்டுக்காக ஒரு கோயிலை உருவாக்குவார்.

வரலாறு
------

வீரனார் என்பது தமிழ் சமூக மக்களிடையே பரவலாக காணப்படும் குலதெய்வ வழிபாடு தெய்வமாகும் இந்த பழக்கம் பரவலாக தொண்டை நாட்டு மக்களிடையே பெரிதும் காணப்படுகிறது பொதுவாக வீரனார் கோயில்கள் அனைத்தும் வட திசையை நோக்கியே காணப்படும் தன் குலத்திற்காக பாடுபட்ட முன்னோர்களை இவ்வாலயங்கள் குறிக்கும் விதமாக எழுப்பப்பட்டன அதுவே பிற்காலத்தில் குலதெய்வ வழிபாடு ஆகும் பொதுவாக கையில் அரிவாளுடன் வெள்ளை குதிரை அருவாள் வெள்ளை நாய் ,வெள்ளை , குதிரையை கொண்டிருப்பார் மேலும் இவருக்கு சாராயம் சுருட்டு போன்றவைகளை வைத்து கிடாய் வெட்டி படையல் போடுவர்.

பெரும்பாலான கோவில்களில் வீரனாரின் பெண் துணையாக ஒன்று அல்லது இரண்டு பெண் தெய்வங்கள் கோவிலுக்கு வெளியே லட்சுமி உருவத்தில் அமைக்கப்பட்டுள்ளது.

வட தமிழகத்தின் பிற பகுதிகளிலும் வீரனார் வழிபாடு சிற்சில இடங்களில் உள்ளது. முதலியார் ,வெள்ளாளர் ,பறையர் என அனைத்து சமுதாய மக்களும் வழிபட்டு வருகின்றனர் ஆனால்பிரதானமாக வன்னியர் சமூகம் வீரனாரை வழிபட்டு வருகின்றனர். இதில் சிறப்பு என்னவென்றால் கோழிய பறையர் கூத்துராயர் என்று சொல்ல கூடிய நெடுவாசல்,நம்பிவயல்,சத்திரப்பட்டி,நடிவிக்கோட்டை, பறையரில் இந்த பட்டத்தை சேர்ந்தவர்கள் மட்டும் வெள்ளாளர்கூட இணைந்து பட்டுக்கோட்டை முதல்சேரி ஆகாச வீரனார் குலதெய்வ வழிபாடு செய்து வருகின்றனர்.

சில முக்கியமான கோவில்கள்:

* உட்கோட்டை வீரனார் கோயில்
* கிநாமங்கலம் வீரனார் கோயில்
* தண்டலை வீரனார் கோயில்
* கழுவந்தோண்டி வீரனார் கோயில்
* சிறுகடம்பூர் வீரனார் கோயில்
* தண்டலை வீரனார் கோயில்
* தாமரங்கோட்டை வீரனார்
* பொன்பரப்பி வீரனார் கோயில்
* **சிதம்பரம்** வீரனார் கோயில்
* ஆலத்தூர் அய்யனார், வீரனார் கோயில்
* ஆலத்தூர் வீரனார் (பட்டுகோட்டை)
* காசாங்காடு வீரனார் (பட்டுகோட்டை)
* சோழக்கூர் வீரனார்
* இராயநல்லூர் வீரனார்
* முதல்சேரி ஆகாச வீரனார்(பட்டுக்கோட்டை)
**கோமதி சீனிவாசன்** (*Gomathi Srinivasan*) என்பவர் இந்திய அரசியல்வாதி மற்றும் தமிழக சமூக நல அமைச்சராகவும் இருந்துள்ளார். 

கோமதி சீனிவாசன் முதல்முறையாக 1980 ல் வலங்கைமான் சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழக (அதிமுக) வேட்பாளராகப் போட்டியிட்டு சட்டமன்றத்திற்குத் தேர்ந்தெடுக்கப்பட்டார். 1980 மற்றும் 1987க்கு இடையில் ம. கோ. இராமச்சந்திரன் அமைச்சரவையில் சமூக நல அமைச்சராக பணியாற்றினார். 1984 தேர்தலில் பட்டியல் சாதியினரின் வேட்பாளர்களுக்காக வலங்கைமான் தொகுதி ஒதுக்கப்பட்ட அதே தொகுதியிலிருந்து மீண்டும் தேர்ந்தெடுக்கப்பட்டார்.

எம். ஜி. ஆரின் மறைவுக்குப் பின்னர் சீனிவாசன் திராவிட முன்னேற்றக் கழகத்தில் (திமுக)< இணைந்து 1996ஆம் ஆண்டு நடைபெற்றத் தேர்தலில் வலங்கைமான் தொகுதியில் போட்டியிட்டு வென்றார். 2001ஆம் ஆண்டு தேர்தலில் போட்டியிடுவதற்கான வாய்ப்பை திமுக மறுத்து. இதனைத் தொடர்ந்து கட்சி விரோத நடவடிக்கைகளுக்காக இடைநீக்கம் செய்யப்பட்டார். பின்னர் செப்டம்பர் 2013இல் அதிமுகவிற்கு திரும்பினார்.

மேற்கோள்கள்
-----------

1. ↑  "1980 Tamil Nadu Election Results, Election Commission of India" (PDF). 2018-07-13 அன்று மூலம் (PDF) பரணிடப்பட்டது. 2021-06-05 அன்று பார்க்கப்பட்டது.
2. 1 2  "AIADMK welcomes newcomers". *The Hindu*. 3 September 2013.. பார்த்த நாள்: 2017-05-17.
3. ↑  "1984 Tamil Nadu Election Results, Election Commission of India" (PDF). 2018-11-13 அன்று மூலம் (PDF) பரணிடப்பட்டது. 2021-06-05 அன்று பார்க்கப்பட்டது.
4. ↑  "Statistical Report on General Election, 1996" (PDF). Election Commission of India. p. 9. 2010-10-07 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
5. ↑  "A fierce fight".. பார்த்த நாள்: 2017-05-18.
அபர்ணா பாலமுரளி
**அபர்ணா பாலமுரளி (Aparna Balamurali)** இவர் மலையாளத் திரைப்படம் மற்றும் தமிழ்த் திரைப்படத்துறையில் பணிபுரியும் இந்திய திரைப்பட நடிகையும் மற்றும் பின்னணி பாடகியுமாவார். இவர் மகேசிண்ட பிரதிகாரம் (2016) என்ற படத்தில் ஜிம்ஸி என்ற வேடத்திலும் மற்றும் சண்டே ஹாலிடே (2017) என்பதில் அனு என்ற பாத்திரத்தில் நடித்தற்காக மிகவும் பிரபலமானவர்.

தனிப்பட்ட வாழ்க்கை
------------------

அபர்ணா இந்தியாவின் கேரளாவில் உள்ள திருச்சூர் பகுதியைச் சேர்ந்தவர். இவர் கே. பி. பாலமுரளி மற்றும் சோபா பாலமுரளி ஆகியோருக்கு பிறந்தார். இவரது தந்தை பாலமுரளி பல இசைத் தொகுப்புகளை இயற்றிய ஒரு இசை இயக்குனர் ஆவார். ஒரு வழக்கறிஞரான இவரது தாயார் சோபா ஒரு சில மலையாள படங்களில் பின்னணி பாடகராகவும் பணியாற்றியுள்ளார். பாடகர்-இசையமைப்பாளர் கே. பி. உதயபானு அவரது தந்தைவழி பெரிய மாமாவார்..

அபர்ணா இந்திய பாரம்பரிய இசை மற்றும் பரதநாட்டியம், மோகினியாட்டம், குச்சிப்புடி போன்ற பாரம்பரிய நடன பாணிகளில் பயிற்சி பெற்றவர். பாலக்காட்டில் உள்ள உலகளாவிய கட்டிடக்கலை நிறுவனத்தில் படித்தார் .

குறிப்புகள்
-----------

1. ↑  "Jimsy is quite like me". Timesofindia.indiatimes.com. Retrieved on 5 October 2018.
2. ↑  ""Aparna Balamurali in Thrissivaperoor Kliptham"". 19 October 2016 அன்று மூலம் பரணிடப்பட்டது. 18 October 2016 அன்று பார்க்கப்பட்டது.
3. ↑  quintdaily (11 August 2017). "Thrissivaperoor Kliptham Movie Review and Rating (3.5/5) – QuintDaily".
4. ↑  അജിത് (12 January 2018). "ഇത് നിങ്ങളറിയാത്ത അപർണ ബാലമുരളി!" (in ml). *மலையாள மனோரமா*.. பார்த்த நாள்: 25 August 2018.

வெளி இணைப்புகள்
---------------

* முகநூலில் அபர்ணா பாலமுரளி
* ஐ.எம்.டி.பி இணையத்தளத்தில் அபர்ணா பாலமுரளி
1648 ஆம் ஆண்டில், பிரான்ஸிலுள்ள பாரிஸ் நகரில் சில இளம் கலைஞர்கள் ஒன்றுகூடி Academie Royale de peinture et de sculpture என்னும் பெயரில் ஒரு கவின்கலை நிறுவனமொன்றை உருவாக்கினர். இதுவே **இக்கோல் நஷனல் சுப்பீரியர் டெஸ் பியூக்-ஆர்ட்ஸ்** இன் முன்னோடி நிறுவனமாகும். இதில் முக்கிய பங்கு வகித்தவர் சார்ள்ஸ் லே புரூண் என்பவராவார். திறமையுள்ள மாணவர்களுக்கு, அவர்களுடைய பின்னணியைப் பாராது, இலவசமாகக் கலைத்துறைகளிற் பயிற்சியளிப்பது இந் நிறுவனத்தின் முக்கிய நோக்கங்களில் ஒன்றாகும். பண்டைய கிரேக்க, ரோமானியக் கலைப் பாணிகளுக்கு முக்கியத்துவம் கொடுக்கும் வகையிலேயே, இந் நிறுவனத்தின் பயிற்சிகள் அமைந்திருந்தன. ஒவியம், சிற்பம் போன்ற துறைகளிற் பயிற்சி கொடுப்பதற்காக, 'சிற்ப, ஓவிய அக்கடமி' என்ற பிரிவும், கட்டிடக்கலைப் பயிற்சிக்காகக் 'கட்டிடக்கலை அக்கடமி' என்ற பிரிவுமாக இரண்டு பிரிவுகளாக இது இருந்தது. 

அக்காலத்தில் பிரெஞ்சு அரசாங்கத்தினால் ரோம் நகரில் அமைக்கப்பட்டிருந்த Academie de France a Rome என்னும் புகழ்பெற்ற நிறுவனத்தில் 4 ஆண்டுகள் படிப்பதற்கு மாணவர்களைத் தெரிவு செய்வதற்காகக் கடுமையான போட்டிகளை மாணவரிடையே, ஒவ்வொரு வருடமும் இந்த நிறுவனம் நடத்திவந்தது.

இந் நிறுவனம், 1816ல் பாரிஸிலுள்ள புதிய இடமொன்றுக்கு மாற்றப்பட்டது. இந்த இடத்திலேயே இது இன்றுவரை இருந்து வருகிறது. 1863ல் இது தற்போதிய பெயருக்குப் பெயர் மாற்றம் செய்யப்பட்டது. 

பிரான்சின் கலை வரலாற்றில் இந் நிறுவனம் பெரும் பங்காற்றியுள்ளது எனக் கூறப்படுகிறது. இதன் நிறுவப்பட்டதன்பின், 19 ஆம் நூற்றாண்டுவரை, இருந்த பல புகழ் பெற்ற கலைஞர்கள் இங்கே உருவாக்கப்பட்டிருக்கிறார்கள்.

மேற்கோள்கள்
-----------

1. ↑  "Paul Ahyi of Togo joins roster of UNESCO Artists for Peace". United Nations. 2009-09-11. .
2. ↑  "Le livre sur Bordeaux par Dominique Duplantier" [The book about Bordeaux by Dominique Duplantier]. *Editions Koegui* (பிரெஞ்சு). 2012. 4 August 2021 அன்று மூலதளத்திலிருந்து பரணிடப்பட்டது எடுக்கப்பட்டது. 5 September 2021 அன்று பார்க்கப்பட்டது.
3. ↑  Penin, Pierre (18 May 2012). "Il s'est 'encré' à Bayonne" (in fr). *Sud Ouest* (Ondres). .
**திருவாங்கூர் சுண்டங்கோழி** (travancore red spurfowl, *Galloperdix spadicea stewarti*), என்பது இந்தியாவில் காணப்படும் அகணிய உயிரி இனமான, சுண்டங்கோழி பறவையின் மூன்று கிளையினங்களில் ஒன்றாகும். இதன் குடும்பப்பெயர் பாசின்டேசு (Phasianidae) என்று அறியப்படுகிறது. இவை கேரளத்தில் காணப்படுகின்றன.

விளக்கம்
--------

இப்பறவை சுண்டங்கோழியைவிட ஆழ்ந்த கருஞ் சிவப்பான செம்பழுப்பு நிற உடல் கொண்டது. சீரான சாம்பல் பழுப்பு நெளிகோடுகள் இதன் உடலில் இல்லை. இந்த சிறு வேறுபாடே இப்பறவை தனி உள்ளினமாக பிரிக்க காரணம் ஆகும். இதன் பழக்க வழக்கங்களும் இனப்பெருக்க முறையும் சுண்டங்கோழியைப் போலவே காணப்படுகின்றன.

மேற்கோள்கள்
-----------

1. ↑  Gill, Frank; Donsker, David; Rasmussen, Pamela, eds. (July 2021). "Pheasants, partridges, francolins". *IOC World Bird List Version 11.2*. International Ornithologists' Union. 25 November 2021 அன்று பார்க்கப்பட்டது.
2. ↑   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 104-105.

வெளி இணைப்புகள்
---------------

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27603049
* GBIF: 6180161
* iNaturalist: 723982
* ITIS: 677972

 |
**ஈலியான்** (*Helion*) என்பது ஈலியம் அணுவின் உட்கருவைக் குறிக்கிறது. இதன் குறியீடு **h** ஆகும். இது இரட்டிப்பு நேர்மறை மின்னூட்டம் கொண்டிருக்கும். ஈலியம் மற்றும் ஈலியம் அயனி ஆகிய இரண்டுக்குமான ஒட்டுச்சொல் ஈலியான் என்பதாகும். நடைமுறையில் குறிப்பாக இரண்டு புரோட்டான்கள் மற்றும் ஒரு நியூட்ரான் கொண்ட ஈலியம்-3 ஐசோடோப்பின் உட்கருவை இது குறிக்கிறது. இரண்டு புரோட்டான்கள் மற்றும் இரண்டு நியூட்ரான்களைக் கொண்ட ஈலியத்தின் மற்றொரு நிலையான ஐசோடோப்பு ஈலியம்-4 ஆகும். இது ஆல்பா துகள் என்று அழைக்கப்படுகிறது.

இந்த ஆல்பா துகள் ஐதரசனின் ஐசோடோப்பான டிரிட்டியத்தின் பீட்டா-சிதைவின் சேய் தயாரிப்பு ஆகும்:

|  |  |  |  |  |  |  |
| --- | --- | --- | --- | --- | --- | --- |
| 31H | →  | 32He1+  | +  | e−  | +  | νe |

பன்னாட்டு அறிவியல் மன்றத்தின் ஈலியம் துகளின் நிறையை mh = 5.0064127796(15)×10−27 கிலோகிராம் = 3.014932247175(97) டால்டன். என அறிவித்துள்ளது.

விண்மீன்கள் இணைவில் புரோட்டான்-புரோட்டான் சங்கிலி வினையில் ஈலியான்கள் இடைநிலை பொருள்களாக உருவாகின்றன. 

எதிரீலியான் என்பது ஓர் ஈலியானின் எதிர் துகள் ஆகும். இதில் இரண்டு எதிர்ப்புரோட்டான்களும் ஓர் எதிர்நீயூட்ரானும் கொண்டிருக்கும் துகளாகும்.

மேற்கோள்கள்
-----------

1. ↑
2. ↑
பாப்லா & காஞ்சன்
**பாப்லா & காஞ்சன்** (Babla & Kanchan) என்ற இருவரும் ஒரு இந்திய கணவன்-மனைவி இசைக் குழுவாக இருந்தனர்.  இவர்கள் சட்னி இசை மற்றும் தேசி நாட்டுப்புற இசை வகைகளில் பணியாற்றியதற்காக மிகவும் பிரபலமானவர்கள். காஞ்சன் 2004 இல் இறக்கும் வரை இவர்கள் நாற்பது ஆண்டுகள் ஒன்றாக இசை நிகழ்ச்சிகளை நிகழ்த்தினர். பாப்லா ஷா பிரபல இசை இயக்குனர் இரட்டையர் கல்யான்ஜி ஆனந்த்ஜியின் தம்பியாவார். 

ஷா ஒரு முரசு இசைப்பவரும், தாளவாத்தியக் கலைஞரும், நேரடி நிகழ்த்துக் கலைஞரும், இசையமைப்பாளரும் மற்றும் பதிவு தயாரிப்பாளரும் ஆவார். இவர் 1962 இல் தனது இசைக்குழுவைத் தொடங்கினார். ஷா 1980 களில் *குமாரி காஞ்சன் டிங்கெராவ் மெயிலுடன்* சுற்றுப்பயணம் மேற்கொண்டார். குஜராத் மாநிலத்தில் இருந்து தண்டியா ராஸ் அல்லது கர்பா ராஸ் என்று அழைக்கப்படும் ஒரு வகையான நாட்டுப்புற நடனம் 1970களில் ஷாவால் இசை ரீதியாக மறுவரையறை செய்யப்பட்டது.

நிகழ்ச்சிகள்
------------

இரபூ சக்கர், தர்மத்மா மற்றும் குர்பானி போன்ற படங்களில் பின்னணி பாடகராக பாடிய பிறகு, காஞ்சன் தனது கணவருடன் சேர்ந்தார். இவர்கள் ஒன்றாக இணைந்து உலகம் முழுவதும் சுற்றுப்பயணம் மேற்கொண்டனர். காஞ்சன், கணவர் பாப்லாவுடன் சேர்ந்து, 1970 களில் இந்திய இசை வட்டாரங்களில் பிரபலமானார்.

இவர்களின் சர்வதேச ஈடுபாடுகள் இந்தித் (பாலிவுட்) திரைப்பட இசையிலிருந்து இவர்களை விலகி இருக்க வைத்தன. இவர்களில் நிகழ்ச்சி பெரும்பாலும் கரீபியன் நாடுகளில் பிரபலமாக இருந்தன. அங்கு அவர்கள் "ஹாட் ஹாட் ஹாட் "போன்ற சோகா வெற்றிகளைப் பெற்றனர், மேலும் இவர்கள் சட்னி இசை முன்னோடி பாடகர் சுந்தர் போபோவின் பழைய வெற்றிகளைப் புதுப்பித்தனர். இவர்களின் விரிவான சுற்றுப்பயண ஆதரவு காரணமாக, *குச் கட்பாத் ஹை* உள்ளிட்ட இவர்களின் எல்பி இசைத்தொகுப்புகள் வெளிநாடுகளுக்குச் சென்று ஒரு இந்தியக் குழு இசைத்த இசைத்தொகுப்புகளில் நன்றாக விற்பனையானது. 

*கைசே பானி* போன்ற *காஞ்சனின்* தனி இசைத்தொகுப்புகள் போஜ்புரி பார்வையாளர்களிடையே பிரபலமாக இருந்தன. இவரது புகழ் ஜான்சன் & ஜான்சன் உள்ளிட்ட பல்வேறு நுகர்வோர் பொருட்களை மேம்படுத்துவதற்கான விளம்பரங்களுக்கு வழிவகுத்தது. திரைப்பட இசையமைப்பாளர் ராஜேஷ் சுப்பிரமணியனின் கருத்துப்படி, "கைகே பான் பனாரசுவாலா" என்ற பாடல் பாப்லா இசையமைத்தது எனத் தெரிகிறது.

பாடல்கள்
--------

காஞ்சன் பாடிய பல பாடல்கள் மேற்கிந்திய உள்ளூர்வாசிகளின் பழைய பாடல்களின் மறு ஆக்கமாகும். அல்லது அல்லது டிரினிடாட்டின் சுந்தர் போபோவின் சோகா பாரம்பரிய பாடலாகும்.

விருதுககள்
----------

பாலியல் நாட்டுப்புற நடனங்களுக்கான நடன இசை சட்னி இசை என்று அழைக்கப்பட்டது. 2011 ஆம் ஆண்டில் ஷாவுக்கு இந்தி திரைப்பட இசைக்கு சிறந்த பங்களிப்புக்காக ரேடியோ மிர்ச்சி இசை விருது வழங்கப்பட்டது.

குடும்பம்
---------

இந்த தம்பதியருக்கு நிஷா  என்ற ஒரு மகளும் மற்றும் வைபவ் என்ற ஒரு மகனும் உள்ளனர். நிஷா பிறந்ததிலிருந்தே தனது தாயுடன் சுற்றுப்பயணம் செய்து வருகிறார். "ச ரி க ம ப சாம்பியன்ஸ் "என்ற தொலைக்காட்சி நிகழ்ச்சியில் வைபவ் ஒரு முரசு இசைப்பவராக இருந்தார்.

இறப்பு
------

இந்தியாவின் மும்பையில் உள்ள பம்பாய் மருத்துவமனையில் சிறுநீரக செயலிழப்பு காரணமாக பாப்லா சூலை 26 அன்று அன்று தனது 54 வயதில் இறந்தார்.

குறிப்புகள்
-----------

1. ↑
2. ↑
3. ↑
4. ↑  "காப்பகப்படுத்தப்பட்ட நகல்". 2019-09-08 அன்று மூலம் பரணிடப்பட்டது. 2020-02-20 அன்று பார்க்கப்பட்டது.

வெளி இணைப்புகள்
---------------
**இடைநிலைத் துகள்சார் இயற்பியல்** (Mesoscopic Physics), பேரளவு பொருட்கள் முதல் சிறிய அளவு அல்லது அணுக்களின் அளவு வரையிலான துகள் அமைப்புகளைப் பற்றி விளக்குகிறது. இதன் அளவு பெரும்பாலும் சில நானோமீட்டரில் இருந்து 100 நா.மீ வரையில் இருக்கக்கூடியதால், இந்த அமைப்புகள் பேச்சு வழக்கில் *இடைநிலைத் துகள்சார் கட்டகங்கள்* (mesoscopic systems) அல்லது *நானோ அமைப்புகள்* (nanostructures) என கூறப்படுப்படுகிறது. இந்த வகை இடைநிலை துகள்சார் கட்டகங்களில் உள்ள மின்னணுக்கள் அலை போன்ற பண்புகளைக் கொண்டிருக்கிறது. ஆகையால் இது இதன் மாதிரிகளின் வடிவவியலை சார்ந்தே செயல்பாடுகளை அறியமுடியும். மின்னணுக்கள் அலை போன்ற நிலையுடையதாக இருப்பது அலைவுகளில் உள்ள மின்காந்த கதிரியக்கம் போன்று காணப்படுகிறது.

அலை போன்ற பண்புடைய மின்னணுவின் இடைநிலைக்கு உள்ள எல்லைகளை சில பான்மை நீளங்களால் விவரிக்கப்படுகிறது. இந்த பான்மை நீளங்களை மிஞ்சிய திடப்பொருளின் மின்னணுக்கள் அலை போன்ற இடைநிலை பண்பினை அடைகிறது. இந்த அளவுவானது பெரிதாகி பன்மடங்கு பான்மை நீளங்களைத் தாண்டினால் அதன் பேரளவு எல்லைகளையும் இந்த இடைநிலைத் துகள்சார் இயற்பியல் பாடம் விளக்குகிறது.

பான்மை நீளங்கள்
---------------

### டி பிராக்லி அலைநீளம்

இது துளிம இயக்கவியலில் பரீட்சைமான ஒரு நீளம் ஆகும். ஒரு உந்தம் *p* கொண்ட மின்னணுவிற்கு, டி பிராக்லி அலைநீளம் கொடுக்கும் அலைநீளத்துடைய அலை அமையப்பெறும்.

{\displaystyle \lambda =h/p}

மேற்கோள்கள்
-----------

1. ↑  Muller, M.; Katsov, K.; Schick, M. (November 2006). "Biological and synthetic membranes: What can be learned from a coarse-grained description?". *Physics Reports* **434** (5–6): 113–176. doi:10.1016/j.physrep.2006.08.003. பன்னாட்டுத் தர தொடர் எண்:0370-1573. Bibcode: 2006PhR...434..113M. .
2. ↑   "Sci-Tech Dictionary". *McGraw-Hill Dictionary of Scientific and Technical Terms*. (2003). McGraw-Hill Companies, Inc..
3. ↑  "Mesoscopic physics." McGraw-Hill Encyclopedia of Science and Technology. The McGraw-Hill Companies, Inc. 2005. Answers.com 25 Jan 2010.
**கீதா சந்திரன்** *(Geeta Chandran)* இந்தியாவின் புது தில்லியைச் சேர்ந்த ஒரு பரதநாட்டிய நடன கலைஞர் ஆவார். கர்நாடக இசை, தொலைக்காட்சி, நாடகம், ஆடற்கலை மற்றும் நடனக் கல்வி போன்ற பல பல்வேறு கலைத்துறைகளில் பணியாற்றியுள்ளார். நாட்டிய-விரிக்சா என்ற நடனப்பள்ளியின் நிறுவனர் மற்றும் தலைவருமாவார். நாட்டின் நான்காவது உயர்ந்த விருதான பத்மசிறீ விருதை இந்திய அரசு 2007 ஆம் ஆண்டில், கலைத்துறையில் இவரது பங்களிப்புகளுக்காக வழங்கி கௌரவித்தது

தொழில்
------

பாரம்பரியக் கலைகளில் தனது எல்லைகளை விரிவுபடுத்துவதற்காக, நடனக் கலைஞர்கள், இசைக்கலைஞர்கள், ஆசிரியர்கள், எழுத்தாளர்கள், கவிஞர்கள், ஓவியர்கள், நாடக ஆளுமைகள், கல்வியாளர்கள், தத்துவவாதிகள், மொழியியலாளர்கள் மற்றும் ஆடை மற்றும் ஆடை வடிவமைப்பாளர்களுடன் இணைந்து கீதா சந்திரன் பணியாற்றியுள்ளார்.

மேற்கோள்கள்
-----------

1. ↑  "The flow of tradition" (in en-IN). *The Hindu*. 2015-12-24. .
2. ↑  "Padma Awards" (PDF). Ministry of Home Affairs, Government of India. 2014-11-15 அன்று மூலம் (PDF) பரணிடப்பட்டது. 2016-03-31 அன்று பார்க்கப்பட்டது.
.

புற இணைப்புகள்
--------------

* Padmashri Geeta Chandran பரணிடப்பட்டது 2014-03-30 at the வந்தவழி இயந்திரம், National Institute of Technology Rourkela
**தெரக்கு உள்ளான்** (*Terek Sandpiper*; *Xenus cinereus*) 24 செ.மீ. மெல்லிதாக நீண்டு மேல் நோக்கி வளைந்திருக்கம் அலகும். மஞ்சள் நிறக் கால்களும் கொண்டது. முகத்தின் பக்கங்களிலும் பின் கழுத்திலும் பழுப்புக் கோடுகள் இருக்கும். உடலின் மேற்பகுதி சாம்பல் பழுப்பு நிறம் பின் கீழ்ப்பகுதியும் வெள்ளை நிறம்.

காணப்படும் பகுதிகள்
-------------------

**தெரக்கு உள்ளான்**
ஆகத்து மாதத்தில் தமிழ் நாட்டுக்கடற்கரை சார்ந்த பகுதிகளுக்கு வலசை வரத் தொடங்கும். நன்னீர் நிலைகளில் அரிதாகவே காணக்கூடியது. கடற்கரை, சதுப்பு நிலங்கள், கரையோர உப்பங்கழிகள், ஆற்றுக் கழிமுகம் ஆகிய பகுதிகளிள் காணப்படும்.

உணவு
----

10 முதல் 15 வரையான பறவைகள் சிறு குழுவாக சிறு நத்தைகள், பூச்சிகள் ஆகியனவற்றை இரையாகத் தேடித் தின்னும். இவ்வாறு இரை தேடும் போது புதை மணலில் அலகினைக் கண்வரை உள்ளே செல்லும்படி நுழைக்கும் பழக்கம் உடையதாகையால் கீழ் அலகை ஒட்டியபகுதியும் மோவாயும் தூவிகளற்றுக் காணப்படும். பிடிக்கும் இரையைத் தண்ணீரில் அலசி சுத்தம் செய்த பின் விழுங்கும் பழக்கமும் இதனிடம் உள்ளது. அலை ஏற்றத்தின் போது உயர்ந்த மணல் திட்டுகளின் மீதோ பாறைகளின் மீதோ ஒற்றைக் காலில் நிற்கக் காணலாம். சதுப்பு நிலக்காடுகளில் மேயும் பறவைகள் மரங்களில் உயர அமர்ந்து ஓய்வு கொள்ளும்.

மேற்கோள்கள்
-----------

1. ↑  "*டெரெக் உள்ளான்*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
**வி. மு. ராஜலட்சுமி** (*V. M. Rajalakshmi*) என்பவர் ஒரு தமிழக அரசியல்வாதியாவார். 2014 ஆம் ஆண்டு உள்ளாட்சி தேர்தலில் வெற்றிபெற்று சங்கரன்கோவில் நகர மன்றத் தலைவியாகப் பதவி வகித்தார். 2016 ஆண்டு தனது நகரமன்றத் தலைவி பொறுப்பைவிட்டு விலகி சங்கரன்கோவில் சட்டமன்ற தொகுதியில் அதிமுக கட்சியின் சார்பில் போட்டியிட்டு வென்றார். 2016ஆம் ஆண்டு மே மாதம் தமிழக அமைச்சரவையில் ஆதிதிராவிடர் நலத்துறை அமைச்சராகப் பொறுப்பேற்றார். 15 ஆவது தமிழ்நாடு சட்டமன்ற உறுப்பினராக உள்ளார்.

இவர் நெல்லை மாவட்டம் சங்கரன் கோவிலில் வசிக்கிறார். இவரது கணவர் பெயர் முருகன். இவர்களுக்கு அரிணி என்ற மகளும், பிரதீப் என்ற மகனும் உள்ளனர்.

மேற்கோள்கள்
-----------

1. ↑  "புதிய அமைச்சர்கள் வாழ்க்கை குறிப்பு". தினத்தந்தி. 29 மே 2016. 2016-05-25 அன்று மூலம் பரணிடப்பட்டது. 29 மே 2016 அன்று பார்க்கப்பட்டது.
2. ↑  "Jayalalithaa and her 28-member Cabinet to be sworn in on May 23". *The Hindu*. 21 May 2016.. பார்த்த நாள்: 2017-05-04.
3. ↑  "ஜெயலலிதா அமைச்சரவையில் இடம்பெற்றுள்ள 13 புதுமுகங்கள் இவர்கள்தான்!". ஒன் இந்தியா. 21 மே 2016. 29 மே 2016 அன்று பார்க்கப்பட்டது.

வெளியிணைப்புகள்
---------------

* தமிழ்நாட்டு அமைச்சரவைப் பட்டியல்-2016, தமிழ்நாடு அரசு இணையதளம்
**இந்தியத் திரைப்படத் தணிக்கைக் குழு** (ஆங்கிலம்: Central Board of Film Certification) (இந்தி: केन्द्रीय फिल्म प्रमाणन बोर्ड
) இந்தியாவில் விடுதலைக்குப் பின்பு ஒழுக்கத்தையும், அறநெறிகளையும் மீறாத வகையில் திரைப்படக் காட்சிகள், வசனங்கள், பாடல்கள், நடிப்பவர்களின் அசைவுகள் இருக்க வேண்டும் என்பதற்காக இந்தியத் திரைப்படத் தணிக்கைக் குழு ஒன்று அமைக்கப்பட்டது. இதற்காக 1952 ஆம் ஆண்டில் திரைப்படத் தணிக்கைச் சட்டம் நிறைவேற்றப்பட்டது. இது தகவல் மற்றும் ஒளிபரப்புத் துறை அமைச்சகத்தின் கீழ் செயல்ல்படுகிறது.

திரைப்படத் தணிக்கைக் குழு அலுவலகங்கள்
-------------------------------------

திரைப்படத் தணிக்கைக் குழுவின் தலைமை அலுவலகம் மும்பையில் உள்ளது. இந்தியாவில் வெளியாகும் பல்வேறு மொழிப் படங்களுக்கும் சான்றளிக்கும் இங்குதான் சான்றளிக்கப்படுகிறது. இதன் மண்டல அலுவலகங்கள் அந்தந்த வட்டாரங்களின் மொழிகளில் அல்லது பகுதிகளில் தயாரிக்கப்படும் திரைப்படங்களைப் பரிசீலித்து சான்றுகள் அளிக்கின்றன. சென்னை, திருவனந்தபுரம், பெங்களூர், ஹைதராபாத், கொல்கத்தா மற்றும் புதுடெல்லி ஆகிய இடங்கலில் செயல்பட்டுக் கொண்டிருக்கின்றன.

திரைப்படத் தணிக்கைக் குழு
-------------------------

இந்த திரைப்படத் தணிக்கைக் குழுவில் இந்தியஅரசால் நியமிக்கப்பட்ட அதிகாரிகள் இவற்றின் நிரந்தர உறுப்பினர்களாகவும், இந்திய அரசு குறிப்பிட்ட எல்லைக்குள் உள்ள இலக்கிய வல்லுனர்கள், கலைத்துறையின் முக்கியப் பிரமுகர்கள், சமூக ஆர்வலர்கள் போன்றவர்களை அவ்வப்போது இதன் தற்காலிக உறுப்பினர்களாகவும் நியமிக்கிறது. இக்குழுவில் 12 முதல் 25 உறுப்பினர்கள் வரை இடம் பெறுகின்றனர். 

இக்குழுவில் இடம் பெற்றிருப்பவர்கள் திரைப்படங்களைப் பார்த்து அவற்றை வெளியிட சான்று அளிக்கப் பரிந்துரைக்கின்றனர். இந்தக் குழுவினர் திரைப்படத்தில் இந்திய அரசின் இறையாண்மை, எல்லை, பண்பாடு, அரசியல் , சட்டம், நீதிமன்றம் ஆகியவற்றை மீறாத வகையில் உள்ளதா என்பதைக் கண்காணிப்பதுடன் வன்முறை, கொடுமை, ஆபாசம், பாலியல் குறைபாடு முதலியவை இல்லாதபடி அமைந்துள்ளதா என்று சரிபார்க்கப் படுகிறது. மேலும் தனிப்பட்ட அவதூறுகள், மத உணர்வுகளைத் தூண்டுதல், சடங்குகலின் பெயரால் நிகழும் தவறுகள் ஆகியன படங்களில் இடம் பெற்றுள்ளனவா என்றும் பார்வையிட்டு சான்றுக்குப் பரிந்துரைக்கிறது.

திரைப்பட தணிக்கைச் சான்றுகள்
----------------------------

இந்தியத் திரைப்படத் தணிக்கைக் குழு ஒவ்வொரு திரைப்படத்தையும் பார்வையிட்டு, பொதுமக்கள் அனைவரும் பார்வையிடலாம் என்று கருதும் திரைபடங்களுக்கு "U "(Unrestricted Public Exhibition or Universal) எனும் முத்திரையும், வயது வந்தவர்கள் மட்டும் பார்வையிடலாம் எனக் கருதும் திரைப்படங்களுக்கு "A" (Adult) எனும் முத்திரையும், வயது வந்தவர்கள் மட்டும் பொதுவாகப் பார்வையிடலாம் என்பதாகக் கருதும் திரைபடங்களுக்கு "UA" (Unrestricted Public Exhibition with parental or Universal & Adult) எனும் முத்திரையும், சிறுவர்கள் பார்வையிடலாம் எனும் கருதும் படங்களுக்கு "C" (Children ) என்றும் முத்திரை அளிக்கின்றன. இந்த முத்திரை குறிப்பிட்ட திரைப்படம் குறித்த விளம்பரங்களில் பயன்படுத்தப்படுகின்றன.

வெளியிணைப்புகள்
---------------

அதிகாரப்பூர்வ இணையதளம்

மேற்கோள்கள்
-----------

1. ↑  "Welcome to CBFC". *cbfcindia.gov.in*. 17 February 2020 அன்று பார்க்கப்பட்டது.
2. ↑  Jhinuk Sen (15 June 2011). "UA, S, X, R demystified: How films are rated". *News18*. Network18 Group. 16 June 2019 அன்று மூலதளத்திலிருந்து பரணிடப்பட்டது எடுக்கப்பட்டது.
3. ↑  Jha, Lata; Ahluwalia, Harveen (17 March 2017). "Censor board denied certification to 77 films in 2015–16". *Livemint*. 14 May 2020 அன்று பார்க்கப்பட்டது.
மகாராட்டிரத்தில் ஒரு இந்திய மணிப்புறா
**இந்திய மணிப்புறா** (Indian Spotted Dove) (உயிரியல் பெயர்: *Spilopelia chinensis suratensis*) என்பது மணிப்புறாவின் துணையினம் ஆகும். இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது. இது இந்தியா, பாக்கித்தான், நேபாளம், பூட்டான் ஆகிய நாடுகளில் காணப்படுகிறது.

விளக்கம்
--------

இப்பறவை புறாவை விட அளவில் சற்று சிறியது. சுமார் 20 செ.மீ. நீளம் கொண்டது. அலகு கறுப்பாகவும், விழிப்படலம் இளஞ்சிவப்பாகவும், கால்கள் ஆழ்ந்த ஊதா கலந்த சிவப்பாகவும் இருக்கும். சற்று மெலிந்த தோற்றம் கொண்ட பறவை இது ஆகும். உடலின் மேற் பகுதி உறஞ்சிவப்புக் கலந்த பழுப்பாகவும், சாம்பல் நிறமாகவும் இருக்கும். உடலின் மேற்பகுதியில் வெள்ளைப் புள்ளிகள் பரவலாக காணப்படும். கழுத்தில் வெள்ளையும் கறுப்புமான சதுரங்க பலகைக் கட்டங்களைப் ஒத்த புள்ளிகள் இருக்கும். வால் கரும்புழுப்பாகவும், சிலேட் நிறத்திலும் அகன்ற வெள்ளை விளிம்போடும் காணப்படும். பறவை தரையிறங்கும்போது வால் இறகுகளின் வெள்ளை விளிம்புகள் தெளிவாக காணலாம். தொண்டை இளஞ்சிவப்பாகவும், வயிறு, வாலடி, வால் கீழிறகுகள் போன்றவை வெள்ளையாகவும், மார்பு இளஞ்சிவப்புக் கலந்த சாம்பல் நிறமாகவும் இருக்கும்.

பரவலும் வாழிடமும்
-----------------

இப்பறவை இந்தியத் துணைக் கண்டத்தில் இந்தியா, பாக்கித்தான், நேபாளம், பூட்டான் ஆகிய நாடுகளில் காணப்படுகிறது. தென்னிந்தியா முழுவதும் மலைகளில் 1500 மீட்டர் உயரம் வரைக் காணலாம். நீர் வளமிக்க காடுகளையும், தோட்டங்களையும், விளை நிலங்களையும், ஈரம் மிக்க இளையுதிர் காடுகளையும் அடுத்து திரியும்.

நடத்தை
------

இப்பறவை நீர்வளம் மிக்க இடங்களை சார்ந்து வாழக்கூடியது. இணையாகவோ அல்லது கூட்டமாகவோ காட்டுப் பாதையிலிலும், அறுவடை முடிந்த வயல்களில் மேயும். மனிதர்கள் நெருங்கினால் இறக்கைகள் விர்ரெனப் படபடக்க எழுந்து பக்க வாட்டில் வளைந்து பறந்து செல்லும். உயர இருந்து பறந்துவந்து படிப்படியாக தாழ்ந்து இறக்கையை விரித்து மரங்களில் அமரும். தானியங்கள், விதைகள் போன்றவற்றை முதன்மையாக உண்ணும்.

இனியதாக துயரம் தோய்ந்த குரலில் க்ருஉ ஓக்ரூஉக், க்ரூஊக் ஒஉ.. க்ரூஊஓ என கத்தும். மேலும் பலவகை குரல்களில் ஒலி எழுப்பக்கூடியது. 

இவை ஆண்டு முழுவதும் இனப்பெருக்கம் செய்யக்கூடியன. மரங்களின் கீழீகவும், பாறை இடுக்குளிலும், வீட்டுத் தாழ்வாரங்களிலும் சிறு குச்சிகள் ,உற்கள் போன்றவற்றைக் கொண்டு சற்று குழுவான மேடை அமைத்து இரண்டு வெள்ளை முட்டைகளை இடும். சில சமயங்களில் மூன்று முட்டைகளை இடுவதும் உண்டு. 13 நாட்கள் அடைகாக்கும். கூடுகட்டுதல் அடைகாத்தல் போன்றவற்றில் ஆண், பெண் என இரு பறவைகளும் பணியை பகிர்ந்து கொள்ளும்.

மேற்கோள்கள்
-----------

1. ↑  Gill, Frank; Donsker, David; Rasmussen, Pamela, eds. (2020). "Pigeons". *IOC World Bird List Version 10.1*. International Ornithologists' Union. 6 March 2020 அன்று பார்க்கப்பட்டது.
2. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 221-222.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27609186
* GBIF: 8718083
* ITIS: 1125321

 |
**பெரிய நிக்கோபார் பாம்புண்ணிக் கழுகு** (*Great Nicobar serpent eagle*) என்றும் அழைக்கப்படும் **தென் நிக்கோபார் பாம்பு கழுகு** (*இசுபிலோர்னிசு குளோசி*), அக்சிபிட்ரிடே குடும்பத்தில் கொன்றுண்ணிப் பறவை இனமாகும். இது கழுகுகளில் மிகச்சிறிய கழுகு இனமாகும். இதன் உடல் எடை சுமார் 450 கிராம் மற்றும் உடல் நீளம் சுமார் 40 செ.மீ. ஆகும். இது இந்தியத் தீவான பெரிய நிக்கோபார் தீவில் மட்டும் காணக்கூடிய அகணிய உயிரியாகும். இது வாழ்விடம் இழப்பால் அச்சுறுத்தப்படுகிறது.

தற்பொழுது இது தனிச் சிற்றினமாகக் கருதப்படுகிறது, ஆனால் முன்னர் இது *சு. மினிமசின்* துணையினமாகக் கருதப்பட்டது. இன்று *மினிமசு* என்பது கொண்டை பாம்புண்ணிக் கழுகின் துணையினமாகக் கருதப்படுகிறது. மேலும் மத்திய நிக்கோபார் தீவுகளிலிருந்து மோனோடிபிக் இனமாகக் கருதப்படுகிறது.

மேற்கோள்கள்
-----------

1. ↑  BirdLife International (2016). "*Spilornis klossi*". *IUCN Red List of Threatened Species* **2016**: e.T22729465A95016577. doi:10.2305/IUCN.UK.2016-3.RLTS.T22729465A95016577.en. .
2. ↑  "Fascinating Facts about Eagles". *Facts | Amazing Facts | Interesting Facts | Random Facts | Fun Facts*. Archived from the original on 2018-09-06. .
**பெமோசு** *(FAMOS)* **fast analysis and monitoring of signals** எனும் ஆங்கிலத் தொடரின் முதலெழுத்துக் குறுக்கம்) என்பது படிமப் பகுப்பாய்வுக்கான வரைவியல் தரவு பகுப்பாய்வு நிரலாகும். இது அளவீட்டு விளைவுகளை மதிப்பீடு செய்துக் காட்சிப்படுத்துகிறது. இந்த நிரலை 1987 இல் பெர்லின் நகரத்து செருமானியக் குழுமமான இமிக் ஓர்வு, அளவீட்டு நிறுவனம்(அளவீடும் கட்டுப்பாடும்) விண்டோசு 3.11. க்காக உருவாக்கியது. குழும மதிப்பீட்டின்படி, இது எவ்வளவு பெரிய தரவுக் கணங்களையும் உயர்வேகத்தில் கையாண்டு காட்சிப்படுத்தும் நிரலாகும்.[]

அகல் விரிவான தரவுப் படிவங்களை தளமிறக்கல்
----------------------------------------

பெமோசு(FAMOS) என்பது, Excel, Binary, அல்லது ASCII கோப்புகள் போன்ற பலவகை கோப்புப் படிவங்களில் இருந்து தரவைத் தள மிறக்கவல்லதாகும். ஒரு கோப்பு உதவிநிரலுடன், இதனால் பல்வேறு தளமிறக்க வடிப்பிகளை உருவாக்க இயலும். இந்தத் தரவுகளை பலவகை வரைவியல் வழிமுறைகளில் காட்சிப்படுத்த முடியும். தகவலை சேர்த்துச் சிட்டையிட்டுக் கையாளலாம். 
பெமோசால் தனிக்கிடங்கிலோ ASCII அல்லது Excel கோப்புப் படிவங்களில் தேக்கிவைக்க முடியும்.[]

தரவுப் பகுப்பாய்வு
------------------

தளமிறக்கிய தரவுகளை மாந்த ஆற்றலாலோ தன்னியக்க வழிமுறைகளாலோ பல்வேறு கணிதவியல் இயக்கிகளைப் பயன்படுத்தி உருமாற்றலாம். மின்னனியல் வடிகட்டி, கதிர்நிரல் பகுப்பாய்வு, தரவுகளின் ஒருங்கியைந்த காட்சிப்படுத்தல், காணொலிசார் வரிசைகள், தன்னியக்க, அளவீட்டு அமைப்புச் செந்தமாக்கக் கழகத்தின் ASAM-ODS தரவுப் படிமம் போன்றவற்றுக்கான விரிவாக்க மென்பொருள்களை FAMOS அளிக்கவல்லது. மேலும், தனியாட் கணினி ஒலியட்டைவழி தரவுகளை மீட்டுக் கேட்கலாம்.[]

ஆவணமாக்கம்
----------

பெமோசு தனது "அறிக்கையாக்க நிரல்" வழியாக, ஆவணங்களையும் அச்சிடும்போது தானாக மறையவல்ல பல்வேறு உரையாடல் கூறுகளும் கட்டுபாடுகள் அமைந்த வரைவியல் திட்டமிடல்களும் கொண்ட ஆய்வக அறிக்கையையும் உருவாக்க வல்லது. மேலும், உருவாக்கிய அறிக்கைகளின் பகுதி அல்லது முழுமையான தன்னியக்க உட்கூறுகளைத் தரும் வார்ப்புருக்களையும் பல்வேறு உள்ளீட்டுத் தரவுகளையும் பயன்படுத்தி பின்திருத்தச் செயல்முறைக்கு ஆட்படுத்தலாம்

மேற்கோள்கள்
-----------

1. ↑  Media, OpenSystems. "New Version of Data Analysis Software imc FAMOS 2022". *Embedded Computing Design* (ஆங்கிலம்). 2023-06-08 அன்று பார்க்கப்பட்டது.

வெளி இணைப்புகள்
---------------

* - FAMOS website
* - FAMOS Script for Strain Rosette calculations
**தருண் விஜய்** , ஓர் இந்திய அரசியல்வாதி ஆவார். இவர் ராஷ்டிரிய சுயம்சேவாக் சங்கம் என்ற இயக்கத்தைச் சேர்ந்தவர். இவர் பாரதிய ஜனதா கட்சியின் சார்பாக, இந்தியப் பாராளுமன்றத்தின் மாநிலங்களவையில் உறுப்பினராக தேர்ந்தெடுக்கப்பட்டார். இவர் பஞ்சஜன்யா என்ற இந்தி நாளேட்டின் ஆசிரியரும் ஆவார். இவர் ஒரு சமூக ஆர்வலரும், இதழாளரும் ஆவார். 1986 - 2008 காலகட்டத்தில் இந்தியப் பாராளுமன்றத்தில் உறுப்பினராக இருந்தார். தற்போது இந்தியாவின் மேலவை உறுப்பினராகத் தேர்ந்தெடுக்கப்பட்டுள்ளார். இவர் காவி அலை (saffron surge) என்ற ஆங்கில நூலின் ஆசிரியர் .

சர்ச்சை
-------

நொய்டாவில் நைஜீரியர்கள் மீது நடத்தப்பட்ட தாக்குதல் தொடர்பாக அல் ஜசீரா தொலைக்காட்சியில் நடைபெற்ற விவாத நிகழ்ச்சியில் பங்கேற்று பேசுகையில் ".. இந்தியர்களை இனவெறியர்கள் என்று கூறுவதில் நியாயமில்லை .தாங்கள் இனவெறியர்களாக இருந்தால், கறுப்பர்களான தென்னிந்தியர்களுடன் எப்படி இணைந்து வாழ்வோம்.தமிழகம், கேரளா, கர்நாடகா மற்றும் ஆந்திராவில் கறுப்பர்கள் நிறைந்துள்ளனர் .." என்று கூறிய தருண் விஜய், தங்களை சுற்றி கறுப்பர்கள் இருந்தாலும் அவர்களுடன் இணக்கமாக வாழ்ந்து வருவதாகவும் தெரிவித்த கருத்து கடும் எதிர்ப்பை ஏற்படுத்தியது.

சான்றுகள்
---------

1. ↑  "உறுப்பினர் விவரம் - [[மாநிலங்களவை (இந்தியா)|மாநிலங்களவை]]". 2019-03-27 அன்று மூலம் பரணிடப்பட்டது. 2014-11-29 அன்று பார்க்கப்பட்டது.
2. ↑  "வே.மீனாட்சி சுந்தரம்: இந்துத்துவாவும் இன ஆணவ அரசியலும்". தீக்கதிர். 2017-08-20 அன்று மூலம் பரணிடப்பட்டது. 21 ஏப்ரல் 2017 அன்று பார்க்கப்பட்டது.
3. ↑  Anand, Geeta; Raj, Suhasini (2017-03-29). "Attacks Against African Students Rise in India, Rights Advocates Say". *The New York Times*. .
4. ↑  "Al Jazeera April 2017 interview". 2017-04-13 அன்று மூலம் பரணிடப்பட்டது. 2017-04-21 அன்று பார்க்கப்பட்டது.

இணைப்புகள்
----------

* தருணின் தளம் பரணிடப்பட்டது 2015-04-03 at the வந்தவழி இயந்திரம் (ஆங்கிலத்தில்)
தஞ்சாவூரில் NH 67 சாலை
தஞ்சாவூர் நகரில் புதுக்கோட்டை சாலை
தஞ்சாவூர் நகரில் பேருந்து ஒன்று
தஞ்சாவூர் தொடர்வண்டி நிலையம் 
**தஞ்சாவூரில் போக்குவரத்து** என்பது தமிழ்நாடு, தஞ்சாவூர் நகரின் போக்குவரத்து வசதியைப்பற்றியது. தஞ்சாவூரில் நன்கு வளர்ந்த போக்குவரத்து வசதி உள்ளது. தஞ்சாவூர் நகரமானது சாலை மற்றும் தொடருந்து மூலம் இந்தியாவின் பெரும்பாலான நகரங்களூடன் இணைக்கப்பட்டுள்ளது. தஞ்சாவூர் நகரமானது பேருந்துகள் நிறைந்த நகரம். தஞ்சாவூர் நகரமானது தஞ்சாவூர் சென்னை, கோயம்புத்துர், திருச்சிராப்பள்ளி, காரைக்கால், புதுக்கோட்டை, மதுரை, திருநெல்வேலி, கும்பகோணம், மயிலாடுதுறை, பட்டுக்கோட்டை, பெங்களரூ, எர்ணக்குளம் மார்த்தண்டம், நாகர்கோவில், திருப்பதி, திருவனந்தபுரம், ஊட்டி மற்றும் மைசூர் போன்ற நகரங்களூடன் பேருந்து சேவைகள் மூலம் இணைக்கப்பட்டுள்ளது. தஞ்சாவூர் நகரத்தின் மையத்தில் ஒரு பேருந்து நிலையம் அமைந்திருக்கிறது. தஞ்சாவூர் நகரப்பேருந்து மற்றும் தனியார் பேருந்துகள் இயக்கப்படுகிறது. புதிய நிலையத்திலிருந்து நகரப்பேருந்து மற்றும் தனியார் பேருந்துகள் இயக்கப்படுகிறது. பழைய பேருந்து நிலையத்திலிருந்து கிராமங்கள், வல்லம் போன்ற புறநகரப் பேருந்துகள் அடிக்கடி இயக்கப்படுகிறது. தஞ்சாவூர் -திருச்சி நெடுஞ்சாலையில் பழைய பேருந்து நிலையத்திலிருந்து ரெட்டிப்பாளையம் இடையே மினிப்பேருந்துகள் உள்ளன.

மேற்கோள்கள்
-----------
**சுதந்திர நினைவுச் சின்னம்** (*Liberty Monument*) சீசெல்சு நாட்டின் தலைநகரம் விக்டோரியாவில் அமைந்துள்ளது. பிரித்தானியர்களிடமிருந்து சீசெல்சு சுதந்திரம் பெற்றதை கொண்டாடும் வகையில் இச்சின்னம் அமைக்கப்பட்டது.

வரலாறு
------

1978 ஆம் ஆண்டு நிறுவப்பட்ட சுதந்திர மனிதன் சிலைக்கு மாற்றாக சுதந்திர தின கொண்டாட்டத்தின் போது 201 ஆம் ஆண்டு சூன் மாதம் 29 ஆம் தேதியன்று இயேம்சு மைக்கேல் என்பவரால் இச்சின்னம் திறந்து வைக்கப்பட்டது.

வடிவமைப்பு
----------

சுதந்திர நினைவுச்சின்னம் தோம் போவர்சால் வடிவமைக்கப்பட்டு செதுக்கப்பட்டது. தென்னாப்பிரிக்காவின் கேப் டவுனில் உள்ள வெண்கல காலத்து வார்ப்புக் கூடத்தில் இவ்வெண்கலம் வடிவமைக்கப்பட்டது. ஒரு ஆணும் பெண்ணும் தங்கள் தலைக்கு மேல் தேசியக் கொடியை வைத்திருப்பதை இச்சின்னம் சித்தரிக்கிறது.

மேற்கோள்கள்
-----------

1. ↑  Thande, George (4 April 2014). "Mixed reactions to plans for moving Liberation monument". *Seychelles News Agency*. .
2. ↑  "President Michel inaugurates Liberty monument for Seychelles Independence Day". *State House*. 29 June 2014. .
3. ↑  "The Liberty Monument". *Seychelles Nation*. 12 July 2014. .
4. ↑  "New Liberty monument marks celebrations of 38 years of Seychelles Independence". *Seychelles News Agency*. 29 June 2014. .
**இரட்டை மரபுரிமைக் கோட்பாடு** என்பது 1970 களின் பிற்பகுதியிலும், 1980 களின் தொடக்கப் பகுதியிலும் வளர்ச்சிபெற்ற மானிடவியல் சார்ந்த ஒரு கோட்பாடு ஆகும். இது எவ்வாறு மனித நடத்தைகள், தம்முள் ஊடுதொடர்புகளைக் கொண்டுள்ள, மரபணுவியல் படிமலர்ச்சி, பண்பாட்டுப் படிமலர்ச்சி ஆகிய படிமலர்ச்சி (கூர்ப்பு) வழிமுறைகளின் விளைவாக இருகிறது என்பதை விளக்க முயல்கிறது. பெரும்பாலான சமூக அறிவியல் துறைகள் பண்பாடே மனித நடத்தைகளின் வேறுபாடுகளுக்கான முதன்மைக் காரணம் என்கின்றன. அதே வேளை, சமூக உயிரியல், படிமலர்ச்சி உளவியல் ஆகிய துறைகள், பண்பாட்டை மரபணுவியல் தேர்வு முறையின் முக்கியமற்ற ஒரு பக்கவிளைவாகக் கருதுகின்றன. இரட்டை மரபுரிமைக் கோட்பாடு, இவ்விரு கருத்துக்களுக்கும் இடையிலான ஒரு கருத்தைக் கொண்டுள்ளது. இக் கோட்பாட்டின்படி, சமூகவழிக் கல்வி மூலம் மூளையில் பொதியப்பட்டுள்ள தகவல்களே பண்பாடு என வரையறுக்கப்படுகின்றது. டார்வினியத் தேர்வு முறை பண்பாட்டுத் தகவல்களின் மீது ஏற்படுத்தும் தாக்கமே பண்பாட்டுப் படிமலர்ச்சி என்பது இக் கோட்பாட்டாளரின் கருத்து.

கோட்பாட்டு அடிப்படை
-------------------

ஹோமோ சாப்பியன்களின் படிமலர்ச்சியில், மரபணுவியல் படிமலர்ச்சியும், பண்பாட்டுப் படிமலர்ச்சியும் ஒன்றுடன் ஒன்று ஊடுதொடர்பு கொண்டுள்ளன என்னும் நிலையை இரட்டை மரபுரிமைக் கோட்பாடு கொண்டுள்ளது. மனித நடத்தையின் படிமலர்ச்சியில் மரபணுவியல் வழித் தேர்வு ஒரு முக்கியமான கூறு என்பதையும், மரபணுவியற் காரணிகள் பண்பாட்டு இயல்புகளைக் கட்டுப்படுத்துகின்றன என்பதையும் இக் கோட்பாடு ஏற்றுக்கொள்கிறது. அதே வேளை, இம் மரபணுவியல் படிமலர்ச்சி ஒரு இணைப் படிமலர்ச்சி வழிமுறையாகப் பண்பாட்டுப் படிமலர்ச்சியை மனித இனத்துக்கு வழங்கியுள்ளது என்பதையும் அது ஏற்கிறது. இரட்டை மரபுரிமைக் கோட்பாடு மூன்று முக்கிய கருத்துக்களை முன்வைக்கிறது:

1. பண்பாட்டுத் திறன்கள் தகவாக்கங்கள் ஆகும்
2. பண்பாடு படிமலர்ச்சியடைகிறது
3. மரபணுக்களும், பண்பாடும் இணைப் படிமலர்ச்சி அடைகின்றன.

மேற்கோள்கள்
-----------

1. ↑  O'Neil, Dennis. "Glossary of Terms". *Modern Theories of Evolution*. 28 October 2012 அன்று பார்க்கப்பட்டது.
2. ↑  Laland, Kevin N. (2008-11-12). "Exploring gene–culture interactions: insights from handedness, sexual selection and niche-construction case studies" (in en). *Philosophical Transactions of the Royal Society B: Biological Sciences* **363** (1509): 3577–3589. doi:10.1098/rstb.2008.0132. பன்னாட்டுத் தர தொடர் எண்:0962-8436. பப்மெட்:18799415.
3. ↑  Richerson, Peter J.; Boyd, Robert (2005). *Not By Genes Alone: How Culture Transformed Human Evolution*. University of Chicago Press. .
**விமல் சொக்கநாதன்** (*Wimal Sockanathan*, 30 சூன் 1944 – 1 ஆகத்து 2023) ஒரு வானொலிக் கலைஞரும், ஒலிபரப்பாளரும் ஆவார். ஒரு கலைக்குடும்பத்தின் ஊடாக இளம் வயதிலேயே கலைத்துறைக்கு வந்தவர். *சிறுவர் மலர்* நாடகங்களில் ஆரம்பித்து, மேடை நாடகங்களில் நிறைய நடித்தவர். இலங்கை வானொலியில் நீண்ட காலம் அறிவிப்பாளராக பணியாற்றியவர். இங்கிலாந்துக்கு குடிபெயர்ந்த பின்னர் பிபிசி தமிழோசையில் அறிவிப்பாளராகப் பணியாற்றிய இவரது குரல் உலகத் தமிழ் வானொலிகளில் ஒலித்தது. இவர் சட்டம் படித்து லண்டனில் வழக்கறிஞர் நிறுவனம் நடத்திவந்தார். அறிவிப்பாளரும், லண்டனில் "இசைக்குயில்" போட்டி நிகழ்ச்சி அமைப்பாளருமான யோகா தில்லைநாதன் இவரது உடன்பிறந்த சகோதரி ஆவார்.

வாழ்க்கைக் குறிப்பு
-------------------

விமல் சொக்கநாதன் யாழ்ப்பாணம், கொக்குவிலில் தம்பு சொக்கநாதன், விமலாதேவி சொக்கநாதன் ஆகியோருக்குப் பிறந்தார். ஆரம்பக் கல்வியை கொழும்பு உவெசுலி கல்லூரியிலும், புனித பெனடிக்ட் கல்லூரியிலும் கற்று, பின்னர் கொழும்பு சட்டக் கல்லூரியில் சட்டம் பயின்று வழக்கறிஞரானார். சட்டக் கல்லூரி மாணவராக இருக்கும் போது 1963 ஆம் ஆண்டில் இலங்கை வானொலியில் பகுதிநேர அறிவிப்பாளராகச் சேர்ந்தார். 1970 இல் இவரது பதவி நிரந்தரமாக்கப்பட்டது. இலங்கை வானொலியில் இவர் படைத்த *இசையும் கதையும்*, *வாலிப வட்டம்* போன்ற நிகழ்ச்சிகள் புகழ் பெற்றவை. நகைச்சுவை கலந்து இவர் வழங்கிய *களம் பல காண்போம்* என்ற உலக அரசியல் ஆய்வு நிகழ்ச்சி பல அரசியல் தலைவர்களையே கவர்ந்தது. வானொலி ஒலிபரப்புக் கலை பற்றி "வானொலிக் கலை" என்ற நூலை எழுதியுள்ளார்.

1976 ஆம் ஆண்டில் இலண்டனுக்குப் புலம் பெயர்ந்து அங்கு சட்டத்தொழிலில் ஈடுபட்டார். அத்துடன், பிபிசி தமிழோசையில் அறிவிப்பாளராக இணைந்தார்.

நடித்த மேடை நாடகம்
------------------

* வரணியூரானின் *பாசச்சுமை*

நடித்த திரைப்படம்
-----------------

* நான் உங்கள் தோழன்

எழுதிய நூல்கள்
--------------

* *வானொலிக் கலை*, சென்னை: காந்தளகம், மே 2007
* *விமலின் பக்கங்கள்*, சென்னை
* *இலண்டனில் இருந்து விமல்*, 2023

மறைவு
-----

விமல் சொக்கநாதன் 2023 ஆகத்து 1 மாலையில் நடைப் பயிற்சிக்காக சென்றபோது விபத்தில் சிக்கி உயிரிழந்தார்.

மேற்கோள்கள்
-----------

1. ↑  ஈழத் தமிழ் மூத்த ஊடகவியலாளர் விமல் சொக்கநாதன் விபத்தில் உயிரிழப்பு, தமிழ்வின், 2 ஆகத்து 2023

வெளி இணைப்புகள்
---------------

* மூத்த ஒலிபரப்பாளர் விமல் சொக்கநாதன் அவர்களுடன் ஒரு சந்திப்பு!, 1 சூலை 2023
**திண்டி** ஆறு அல்லது **டிண்டி ஆறு** (ஆங்கிலம்: "DINDI RIVER", தெலுங்கு: డిండి) கிருஷ்ணா ஆற்றின் கிளை ஆறாகும். ஆந்திரப் பிரதேசத்தில் இருந்து பிரிக்கப்பட்ட தெலுங்கானா மாநிலத்தில் இந்த ஆறு உள்ளது. டிண்டி நீர்த்தேக்கம் இந்த ஆற்றின் மீது கட்டப்பட்டுள்ளது  இது மகபூப்நகர் மாவட்டம் மற்றும் நல்கொண்டா மாவட்டங்களின் எல்லையில் உள்ள நல்லமலா காடுகளின் வழியாகப் பாய்ந்து நாகார்ஜுனா சாகரில் இணைகிறது. திண்டி நதி துந்துபி நதி என்றும் அழைக்கப்படுகிறது. மகபூப்நகர் மாவட்டத்தில் துந்துபியின் கரையில் உள்ள மாமில்லப்பள்ளி, துந்துபிசேத்ரா என்று அழைக்கப்படுகிறது. ஜட்சர்லா மண்டலத்தில் துந்துபி நதிக்கரையில் பழமையான பரசவேதீஸ்வராலயம் உள்ளது. பிரபல எழுத்தாளர் கங்காபுரம் ஹனுமத்சர்மா இந்த வயல் அருகே ஓடும் துந்துபியை விவரிக்கும் "துந்துபி" கவிதையை எழுதினார்.

குறிப்புகள்
-----------

1. ↑  District Census Handbook, Andhra Pradesh, Census 1961: Nalgonda 1967 "More editions
Dindi Project constructed across River Dindi in July 1941 near Gundlapalle village has one main channel, two distributaries and irrigates about 12,560 acres"
**இரண்டாம் பராக்கிரமபாகு** (*Parakkamabahu II*) தம்பதெனிய இராச்சியத்தின் அரசனாக கிபி 1236 முதல் 1269 வரை அரசாண்டவன். இவன் தனது தந்தை மூன்றாம் விஜயபாகுவை அடுத்து தம்பதெனியாவை அரசாண்டான். இவனுக்குப் பின்னர் இவனது மகன் நான்காம் விஜயபாகு அரசாண்டான்.

தந்தை மூன்றாம் விஜயபாகு கலிங்கமாகனை விரட்ட எடுத்த முயற்சியில் இவன் வெற்றி கண்டான். கலாவாவிக்கு அண்மையில் நின்ற கலிங்கமாகனது படைகள் இவனால் துரத்தியடிக்கப்பட்டு மாகனும் விரட்டப்பட்டான். பின் ஜடாவர்மன் சுந்தரபாண்டியன் படையெடுத்த போது அதனையும் வெற்றி கொண்டான். பின் சாவக நாட்டைச் சேர்ந்த சந்திரபானு இரண்டு முறை படையெடுத்து அந்த இரண்டு படை நடவடிக்கைகளையும் தோல்வியடையச் செய்து சந்திரபானுவை கொன்றான்.

இரண்டாம் பராக்கிரமபாகு இலக்கிய வளர்ச்சிக்கு பணி ஆற்றினான். கவுசிலுமின, விசுத்திமாக்க எனும் நூலுக்கு விசுத்திமாக்கமகாசன்னத எனும் விளக்க நூலை எழுதினான். கல்வி பாண்டித்தியம் காரணமாக கலிகால சாகித்தியசர்வஞானபண்டிதன் என அழைக்கப்பட்டான். தம்பதெனியாகதிகாவத எனும் பெயரில் பௌத்தசமய ஒழுக்க கோவையை பொறித்தான்.

வெளி இணைப்புகள்
---------------

* Kings & Rulers of Sri Lanka
* Codrington's Short History of Ceylon

மேற்கோள்கள்
-----------

1. ↑  "Mahawamsa - King Parakramabahu ii". *www.sundaytimes.lk*. 2022-05-22 அன்று பார்க்கப்பட்டது.
2. ↑  "Chapter V". *lakdiva.org*. 2022-05-10 அன்று பார்க்கப்பட்டது.
3. ↑  Nishantha Joseph, Sujeewa (in si). *Sinhalese Kings*. Jayasinghe Book Publishers. பக். 62–64. பன்னாட்டுத் தரப்புத்தக எண்:978-955-0642-32-8.